CELEX: 62016CA0089
Language: da
Date: 2017-07-13 00:00:00
Title: Sag C-89/16: Domstolens dom (Tredje Afdeling) af 13. juli 2017 — Radosław Szoja mod Sociálna poisťovňa (anmodning om præjudiciel afgørelse fra Najvyšší súd Slovenskej republiky — Slovakiet) (Præjudiciel forelæggelse — anvendelse af sociale sikringsordninger — vandrende arbejdstagere — person, der udøver lønnet beskæftigelse og selvstændig virksomhed i to forskellige medlemsstater — fastsættelse af den lovgivning, der finder anvendelse — forordning (EF) nr. 883/2004 — artikel 13, stk. 3 — forordning (EF) nr. 987/2009 — artikel 14, stk. 5b — artikel 16 — virkninger af afgørelser fra Den Administrative Kommission for Koordinering af Sociale Sikringsordninger — afvisning)

4.9.2017   
            
            
               DA
            
            
               Den Europæiske Unions Tidende
            
            
               C 293/6
            
         Domstolens dom (Tredje Afdeling) af 13. juli 2017 — Radosław Szoja mod Sociálna poisťovňa (anmodning om præjudiciel afgørelse fra Najvyšší súd Slovenskej republiky — Slovakiet)
   (Sag C-89/16) (1)
   
   ((Præjudiciel forelæggelse - anvendelse af sociale sikringsordninger - vandrende arbejdstagere - person, der udøver lønnet beskæftigelse og selvstændig virksomhed i to forskellige medlemsstater - fastsættelse af den lovgivning, der finder anvendelse - forordning (EF) nr. 883/2004 - artikel 13, stk. 3 - forordning (EF) nr. 987/2009 - artikel 14, stk. 5b - artikel 16 - virkninger af afgørelser fra Den Administrative Kommission for Koordinering af Sociale Sikringsordninger - afvisning))
   (2017/C 293/07)
   Processprog: slovakisk
   
      Den forelæggende ret
   
   Najvyšší súd Slovenskej republiky
   
      Parter i hovedsagen
   
   
      Sagsøger: Radosław Szoja
   
      Sagsøgt: Sociálna poisťovňa
   
      Procesdeltager: WEBUNG, s.r.o.
   
      Konklusion
   
   Artikel 13, stk. 3, i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, som ændret ved Europa-Parlamentets og Rådets forordning (EU) nr. 465/2012 af 22. maj 2012, skal fortolkes således, at der — med henblik på fastlæggelsen af, hvilken national lovgivning der finder anvendelse i henhold til denne bestemmelse på en person såsom sagsøgeren i hovedsagen, som normalt udøver lønnet beskæftigelse og selvstændig virksomhed i forskellige medlemsstater — skal tages hensyn til de krav, der er fastsat i artikel 14, stk. 5b, og artikel 16 i Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004, som ændret ved forordning nr. 465/2012.
   
      (1)  EUT C 175 af 17.5.2016.